Postup,
ktorý musí okresný úrad, ako povinná osoba dodržať pri vybavovaní všetkých žiadostí, návrhov a iných podaní, vrátane príslušných lehôt
 
·      Ak ide o žiadosť podanú ústne, vyhotoví sa z nej formulár o prijatí ústnej žiadosti, zaeviduje sa v podateľni, na centrálnom registri a doručí sa vecne príslušnému odboru na vybavenie.
·     Ak žiadosť neobsahuje predpísané náležitosti, alebo je nezrozumiteľná, povinná osoba bezodkladne vyzve žiadateľa, aby takúto žiadosť doplnil.
·     Vo výzve sa určuje lehota na doplnenie žiadosti, ktorá je minimálne 7 dní. Po uplynutí povinnou osobou určenej lehoty na doplnenie žiadosti sa vec odloží bez vydania rozhodnutia.
·     Vec sa odloží aj v prípade, ak žiadateľ nezaplatí požadovanú úhradu nákladov za sprístupnenie informácie.
·       Povinná osoba vybaví žiadosť o informáciu bezodkladne, ak ide o jednoduchú vec, inak do 8 pracovných dní od jej podania.
·     Ak nie je možné dodržať 8-dňovú lehotu na vybavenie, možno ju v zákonom stanovených prípadoch predĺžiť o 8 pracovných dní a povinná osoba to bezodkladne oznámi žiadateľovi s uvedením dôvodov.
·       Ak povinná osoba nedisponuje potrebnými informáciami, postúpi žiadosť do 5 dní od jej podania príslušnej povinnej osobe, ak je jej známa, ak nie je známa, vydá do 8 dní od podania žiadosti rozhodnutie o jej odmietnutí.
·       Postúpenie žiadosti sa bezodkladne oznámi žiadateľovi. 
·       Pri vybavovaní iných podaní povinná osoba dodržiava lehoty podľa § 49 ods. 2 zákona č. 71/1967 Zb. o správnom konaní, a to:
    -      v jednoduchých veciach rozhodne bezodkladne,
    -       v ostatných prípadoch, ak osobitný právny predpis neustanovuje inak, rozhodne do  
       30 dní od začatia konania,
  -       vo zvlášť zložitých prípadoch rozhodne najneskôr do 60 dní,
    -       ak nemožno rozhodnúť ani v tejto lehote, môže lehotu primerane predĺžiť odvolací  orgán.   
       
  Spôsob sprístupnenia informácií na žiadosť
 
Povinná osoba sprístupní informáciu
·       ústne
·       nahliadnutím do spisu
·       vyhotovením odpisu alebo výpisu 
·       odkopírovaním informácií na technický nosič dát
·       sprístupnením predlôh s požadovanými informáciami
·       faxom
·       telefonicky
·       poštou
·       elektronickou poštou.

Obmedzenia prístupu k informáciám

Podľa zákona č. 211/2000 Z.z. o slobodnom prístupe k informáciám sa obmedzuje prístup informáciám, ktoré sa týkajú :

•	Ochrany utajovaných skutočností (§ 8 zákona č. 211/2000 Z.z.) 

•	Ochrany osobnosti a osobných údajov (§ 9 zákona č. 211/2000 Z.z.) 

•	Ochrany obchodného tajomstva (§ 10 zákona č. 211/2000 Z.z.) 

•	Ďalšie obmedzenia prístupu k informáciám: (§ 11 zákona č. 211/2000 Z.z.) 

Povinná osoba obmedzí sprístupnenie informácie alebo informáciu nesprístupní, ak :
o	jej bola odovzdaná osobou, ktorej takú povinnosť zákon neukladá a ktorá na výzvu povinnej osoby písomne oznámila, že so spístupnením informácie nesúhlasí 
o	ju zverejňuje na základe osobitného zákona 
o	tým možno porušiť ochranu duševného vlastníctva ustanovenú osobitným predpisom s výnimkou, ak autor na výzvu povinnej osoby na sprístupnenie informácie udelí súhlas 
o	týka sa rozhodovacej činnosti súdov a orgánov  činných v trestnom konaní 
o	týka sa miesta výskytu chránených druhov rastlín, živočíchov, nerastov, skamenelín a hrozí ich neprípustné rušenie, poškodzovanie alebo ničenie.